smcproject/ml-wiki-sentences huggingface dataset:
എന്നാൽ ഇവയൊക്കെത്തന്നെ എല്ലാ യാതനകളോടെ അവയുടേതായശിക്ഷയെ കൊണ്ടുവരുന്നു; അപ്പോൾ നമുക്കു് ലോകത്തോടു് ദ്വേഷവും ജുഗുപ്സയും തോന്നുന്നു.
എന്നാൽ ദുഃഖകരമായ സത്യം ഇതാകുന്നു; ലൗകികമായ മനസ്സിൽ ഇപ്പോഴും അധമമോദങ്ങൾ അവയുടെ ദിനത്തെ വെട്ടിപ്പിടിയ്ക്കുന്നു.
മാത്രമല്ല മുള്ളുകൾ മധുരമായ എന്തിനെയോ മൂടിവയ്ക്കുന്നു എന്നു് സങ്കല്പിച്ചുപോകുന്നു.
ദൈവമാധുര്യത്തിന്റെ സ്വാദും നന്മയുടെഅന്തർ‍മുഖമായ സന്തോഷവും രുചിയ്ക്കുവാനും അവയുടെ നൈമിഷികദർശനം നേടുവാനും അതിനു് ഒരിയ്ക്കലും കഴിഞ്ഞില്ല എന്നതുകൊണ്ടാണിതു്.
മയ്യനാട്ടിന്റെ പ്രതികരണം
1942-ൽ ഇറങ്ങിയ പുസ്തകത്തിന്റെ രണ്ടാം പതിപ്പിന്റെ മുഖവുരയിൽ, മയ്യനാട് ജോൺ, വിമർശനങ്ങൾക്കു മറുപടി പറഞ്ഞ് ഇങ്ങനെ എഴുതി:-
"മലയാളഭാഷയെ ഹൈന്ദവമെന്നും ക്രൈസ്തവമെന്നും വിഭജിക്കാവുന്നതല്ല. ഈശ്വരൻ, ഭഗവാൻ, ശബ്ദബ്രഹ്മം മുതലായ സുന്ദരങ്ങളും അർത്ഥഗർഭങ്ങളുമായ ഒന്നാം തരം ശബ്ദങ്ങളെ ഹൈന്ദവങ്ങളെന്ന് ആക്ഷേപിച്ചുകൊണ്ട് ക്രിസ്ത്യാനികൾ രണ്ടാം തരമോ മൂന്നാം തരമോ ആയ വിലക്ഷണപദങ്ങൾ തേടിപ്പോകുന്ന സമ്പ്രദായം ഗർഹണീയമാണ്. മറ്റെല്ലാ ഭാഷകളിലുമെന്നപോലെ മലയാളത്തിലും നല്ല ഭാഷയും ഹീനഭാഷയുമുണ്ട്. നല്ല ഭാഷയെ സ്വീകരിക്കുകയും ഹീനഭാഷയെ തിരസ്കരിക്കുകയും ചെയ്യണം. രാജ ഇങ്ഗ്ലീഷ് (King's English) എന്ന മാതിരി 'രാജമലയാളം' എന്നു പറയാവുന്ന സർവസമ്മതമായ ഒരു ഭാഷ മലയാളിക്കുമുണ്ട്. അത് ക്രിസ്ത്യാനിക്കുള്ളതല്ല, അവന്റെ അധ്യാത്മികങ്ങളായ തത്ത്വങ്ങളെയും ആശയങ്ങളെയും പ്രകാശിപ്പിന്നതിൻ അതുപയോഗിക്കാൻ പാടില്ല എന്നൊക്ക ശഠിച്ചുകൊണ്ടിരിക്കുന്നവരിൽ നിന്നു കേരളീയ ക്രൈസ്തവസാഹിത്യത്തെ രക്ഷിക്കണമേയെന്നു പ്രാർഥിക്കേണ്ടിയിരിക്കുന്നു".
അവസാനിയ്ക്കാത്ത വിവാദം
ഏറെ വിമർശിക്കപ്പെട്ടിട്ടും ക്രിസ്തുദേവാനുകരണം , അക്കെമ്പിസ്സിന്റെ പ്രഖ്യാതകൃതിയുടെ മലയാളത്തിലെ പ്രധാന വിവർത്തനങ്ങളിലൊന്നായി പരിഗണിയ്ക്കപ്പെട്ടു.
1990-കളിൽ ഈ കൃതി പുനഃപ്രസിദ്ധീകരിക്കപ്പെട്ടതു് അതിന്റെ തെളിവാണു്.
അതേസമയം പരിഭാഷയുടെ ശൈലിയുമായി പൊരുത്തപ്പെടാൻ കേരളക്രൈസ്തവരുടെ സംവേദനശീലത്തിനുള്ള ബുദ്ധിമുട്ട് പുതിയ പതിപ്പുകളോടുള്ള പ്രതികരണത്തിലൂടെ വീണ്ടും ശ്രദ്ധയിൽ കൊണ്ടുവന്നുവെന്നതും അവശേഷിയ്ക്കുന്നു.
സെയിന്റ് പോൾ‍സ് അവരുടെ ഒരു പതിപ്പ് രണ്ടാമതു് ഇറക്കിയപ്പോൾ, ഗ്രന്ഥനാമം ക്രിസ്തുദേവാനുകരണം എന്നു തന്നെ വച്ചെങ്കിലും, ഉള്ളടക്കത്തിലെ ഏറെ വിവാദമുണർത്തിയ പദങ്ങളായ ഈശ്വരൻ, ഭഗവാൻ എന്നിവപോലുള്ളവ ഒഴിവാക്കിയെന്നതു് പ്രധാനമാണു്.
അവലംബം ↑ ഡോ. റോസി തമ്പി: ബൈബിളും മലയാളവും; ഡി സി ബുക്സ്, കോട്ടയം; 1996 മാർച്ച്.
↑ ഏലിയാസ് വി 1941 മാർച്ച് 19, 20, 21, 22, 23 തിയതികളിലെ മലയാളരാജ്യം പത്രത്തിൽ എഴുതിയ ലേഖന പരമ്പര.
ക്രിസ്തുദേവാനുകരണം രണ്ടാം പതിപ്പിന്റെ മുഖവുരയിൽ ഇതേപ്പറ്റി പരാമർശമുണ്ടു്.
↑ ക്രിസ്തുദേവാനുകരണം -(സംശോധിതസംസ്കരണം ചെയ്തു് 1990-കളിൽ പുനഃപ്രസിദ്ധീകരിച്ചതു്); പ്രസാധകർ : സെയിന്റ് പോൾ‍സ് , ബ്രോഡ്വേ, എറണാകുളം, 682 031; അച്ചടി - രേഖാ പ്രിന്റേഴ്സ് നവ ദില്ലി ↑ ക്രിസ്തുദേവാനുകരണം- രണ്ടാം പതിപ്പിനു് മയ്യനാട് ജോൺ എഴുതിയ മുഖവുര: ക്രിസ്തുദേവാനുകരണം(സംശോധിതസംസ്കരണം ചെയ്തു് 1990-കളിൽ പുനഃപ്രസിദ്ധീകരിച്ചതു്); പ്രസാധകർ : സെയിന്റ് പോൾസ് , ബ്രോഡ്‌വെ, എറണാകുളം, 682 031; അച്ചടി - രേഖാ പ്രിന്റേഴ്സ് നവ ദില്ലി ↑ ക്രിസ്തുവിനു് മാനുഷ്യവ്യക്തിത്വവും ദൈവവ്യക്തിത്വവും ഉണ്ടെന്ന നെസ്തോറിയൻ വാദം ക്രി വ 431-ലെ ആകമാന സുന്നഹദോസ് തള്ളിയതാണു്.
നെസ്തോറിയൻ പൗരസ്ത്യ സഭ ക്രി വ 431-ലെ ആകമാന സുന്നഹദോസിനെ അംഗീകരിയ്ക്കുന്നില്ല.
ഒറ്റവ്യക്തിത്വമേയുള്ളൂവെങ്കിലും ക്രിസ്തുവിനു് മാനുഷിക പ്രകൃതവും ദൈവിക പ്രകൃതവും ഉണ്ടെന്നാണു് റോമൻ കത്തോലിക്കാ സഭ ഉൾപ്പെടുന്ന പാശ്ചാത്യസഭകൾ അംഗീകരിയ്ക്കുന്ന ക്രി വ 451-ലെ കല്ക്കിദോൻ സുന്നഹദോസ് ഭാഷ്യം.
പക്ഷേ ക്രിസ്തുവിന്റെ മാനുഷിക-ദൈവിക പ്രകൃതങ്ങൾ കൂടിക്കലരുന്നില്ലെങ്കിലും രണ്ടായി വിഭജിയ്ക്കാനാവാത്തവിധം ഒന്നായിരിയ്ക്കുന്നുവെന്നു് പ്രാചീന ഓർത്തഡോക്സ് സഭയും വാദിയ്ക്കുന്നു.
മൂന്നു് കൂട്ടരും കേരളത്തിലുണ്ടു്.
↑ പ്രഫ.
കെ വി തമ്പി (പരിഭാഷകൻ): ക്രിസ്ത്വനുകരണം ; ക്രൈസ്തവ സാഹിത്യ സമിതി, തിരുവല്ല; 1996.
ക്രിസ് ലോവൽ
ക്രിസ്റ്റഫർ ലോവൽ (ജനനം: ഒക്ടോബർ 17, 1984) ഒരു അമേരിക്കൻ അഭിനേതാവാണ്.
വെറോണിക്ക മാർസ് (2006-2007) ടെലിവിഷൻ പരമ്പരയിലെ സ്റ്റോഷ് "പിസ്" പിസ്നാർസ്കി, പ്രൈവറ്റ് പ്രാക്ടീസ് (2007-2010),  എന്ന പരമ്പരയിലെ വില്യം "ഡെൽ" പാർക്കർ, ഗ്ലോവ് (2017-2019) എന്ന പരമ്പരയിലെ  സെബാസ്റ്റ്യൻ "ബാഷ്" ഹോവാർഡ് എന്നീ കഥാപാത്രങ്ങളെ അവതരിപ്പിച്ചതിലൂടെയാണ് അദ്ദേഹം കൂടുതലായി അറിയപ്പെടുന്നത്.
അദ്ദേഹം അഭിനയിച്ച അപ്പ് ഇൻ ദി എയർ (2009), ദി ഹെൽപ്പ് (2011), പ്രോമിസിംഗ് യംഗ് വുമൺ (2020) എന്നീ സിനിമകൾ മികച്ച ചിത്രത്തിനുള്ള അക്കാദമി അവാർഡിന് നാമനിർദ്ദേശം ചെയ്യപ്പെട്ടിട്ടുണ്ട്.
സഹനിർമ്മാണവും സഹ-രചനയും നിർവ്വഹിച്ച ബിസൈഡ് സ്റ്റിൽ വാട്ടേഴ്‌സ് (2013) എന്ന ചിത്രത്തിലൂടെയാണ് ലോവൽ ആദ്യമായി സംവിധായകനായി അരങ്ങേറ്റം കുറിച്ചത്.
ജോർജിയയിലെ അറ്റ്ലാന്റയിലാണ് ലോവൽ ജനിച്ചത്.
അറ്റ്ലാന്റ ഇന്റർനാഷണൽ സ്കൂളിൽ അദ്ദേഹം പഠനത്തിന് ചേരുകയും അവിടെവച്ച് നാടകത്തിലും ചലച്ചിത്രനിർമ്മാണത്തിലും താൽപ്പര്യമുണ്ടാകുകയും ചെയ്തു.
ക്രിസ് ഹാനി ബരഗ്വനാഥ് ആശുപത്രി ഇംഗ്ലീഷ് വിലാസം https://ml.wikipedia.org/wiki/Chris_Hani_Baragwanath_Hospital
ദക്ഷിണാഫ്രിക്കയിലെ ജോഹന്നാസ്ബർഗിലെ ഒരു ആശുപത്രിയാണ് ക്രിസ് ഹാനി  ബരഗ്വനാഥ് ആശുപത്രി.
ഇത് ആഫ്രിക്കയിലെ ഏറ്റവും വലിയ ആശുപത്രിയും ലോകത്തിലെ മൂന്നാമത്തെ വലിയ ആശുപത്രിയുമാണ്.
6,760 സ്റ്റാഫ് അംഗങ്ങളും 3,400 കിടക്കകളും ഉള്ള ഈ ആശുപത്രി 70 ഹെക്ടർ (170 ഏക്കർ) സ്ഥലത്ത് ഉൾക്കൊള്ളുന്നു.
ജോഹന്നാസ്ബർഗിന് തെക്ക് സോവെറ്റോ പ്രദേശത്താണ് ആശുപത്രി സ്ഥിതി ചെയ്യുന്നത്.
ഗൗട്ടെങ് പ്രവിശ്യയിലെ 40 ആശുപത്രികളിലൊന്നാണിത്.
ഗൗട്ടെങ്  പ്രവിശ്യാ ആരോഗ്യ വകുപ്പാണ് ഇതിന് ധനസഹായം നൽകുന്നത്.
ഷാർലറ്റ് മാക്സെ ജോഹന്നാസ്ബർഗ് അക്കാദമിക് ഹോസ്പിറ്റൽ, ഹെലൻ ജോസഫ് ഹോസ്പിറ്റൽ, റഹിമ മൂസ മദർ ആൻഡ് ചൈൽഡ് ഹോസ്പിറ്റൽ എന്നിവയ്ക്കൊപ്പം വിറ്റ്വാട്ടർറാൻഡ് മെഡിക്കൽ സ്കൂളിലെ ഒരു അദ്ധ്യാപന ആശുപത്രിയാണിത്.
ഇത് ഒരു അംഗീകൃത ലെവൽ വൺ ട്രോമ സെന്ററാണ്.
ബ്രിട്ടീഷ്, കോമൺ‌വെൽത്ത് സൈനികരെ സുഖപ്പെടുത്തുന്നതിനായി 1942 ൽ ഡിപ്ക്ലൂഫ് എന്ന സ്ഥലത്താണ് ബരഗ്വനാഥിലെ ഇംപീരിയൽ മിലിട്ടറി ഹോസ്പിറ്റൽ നിർമ്മിച്ചത്.
യുദ്ധാനന്തരം പ്രദേശത്തെ കറുത്ത ജനതയ്ക്ക് ഈ സൗകര്യം ഉപയോഗിക്കുമെന്ന് ഉദ്ഘാടന ചടങ്ങുകളിൽ ഫീൽഡ് മാർഷൽ ജാൻ സ്മട്ട്സ് കുറിച്ചു.
1947 ൽ ജോർജ്ജ് ആറാമൻ രാജാവ് സന്ദർശിക്കുകയും അവിടത്തെ സൈനികർക്ക് മെഡലുകൾ സമ്മാനിക്കുകയും ചെയ്തു.
തുടക്കം മുതൽ ബരഗ്വനാഥ് ഹോസ്പിറ്റൽ വളർന്നു (1948 ന് ശേഷം ഇത് അറിയപ്പെട്ടു), തെക്കൻ അർദ്ധഗോളത്തിലെ ഏറ്റവും വലിയ ആശുപത്രിയാണിത്.
1997 ൽ ആശുപത്രിയുടെ പേരിന് മാറ്റം വന്നു.
1993 ൽ കൊല ചെയ്യപ്പെട്ട ദക്ഷിണാഫ്രിക്കൻ കമ്മ്യൂണിസ്റ്റ് പാർട്ടി നേതാവിന്റെ സ്മരണയ്ക്കായി ക്രിസ് ഹാനി ബരഗ്വനാഥ് ഹോസ്പിറ്റൽ എന്നറിയപ്പെടുന്നു.
അവലംബം പുംകണ്ണികൾ University of Witwatersrand.
Just Another Day at the World's Biggest Hospital on NPR's All Things Considered, 1 December 2003.
Includes an audio report and a flash presentation.
Baragwanath History in South Africa : The Baragwanath family history in South Africa.
24 hours of trauma TV documentary on the trauma unit by Aljazeera English.
9 January 2009.
ക്രിസ്തീയ വിവാഹം ഇംഗ്ലീഷ് വിലാസം https://ml.wikipedia.org/wiki/Christian_Marriage മാർ തോമാ നസ്രാണികൾ ഉപയോഗിക്കുന്ന സ്ലീവ അടയാളമുള്ള താലി അഥവാ മിന്ന് ക്രിസ്തീയ വിവാഹങ്ങളിൽ ഉപയോഗിക്കുന്ന താലി , മന്ത്രകോടി, കൊന്ത
ക്രിസ്തീയ കാഴ്ച്ചപ്പാടിൽ ദൈവിക സൃഷ്ടികർമ്മത്തിൽ പങ്കാളികളാവുകയും പരസ്പരം സ്നേഹിക്കുകയും സ്നേഹിക്കപ്പെടുകയും ചെയ്തു കൊണ്ട് തങ്കൾക്ക് ഉണ്ടാകുന്ന  മക്കളെ ക്രിസ്തുമതം അനുശാസിക്കുന്ന മാർഗ്ഗത്തിൽ വളർത്തി മരണം വരെ വേർപിരിയാൻ ആവാത്ത വിധം ബന്ധിപ്പിക്കുന്ന കൂദാശയാകുന്നു ക്രിസ്തീയ വിവാഹം .
പ്രായപൂർത്തിയായ പുരുഷനും സ്ത്രീക്കും സമൂഹത്തിന്റേയും മതത്തിന്റെയും അവരുടെ ബന്ധു ജനങ്ങളുടേയും അനുവാദത്തോടെ ഒന്നിച്ചു ജീവിക്കാനുള്ള മാതാചാരപ്രകാരമുള്ള ചടങ്ങാണ് ക്രിസ്തീയ‌ വിവാഹം .
വിവിധ ക്രൈസ്തവ സഭകളുടെ ആരാധനക്രമങ്ങൾ വ്യത്യാസപ്പെട്ടിരിക്കുന്നതുപോലെ വിവാഹവുമായി ബന്ധപ്പെട്ട ചടങ്ങുകളും വ്യത്യസ്തമാണ്.
പ്രദേശികമായ വ്യത്യാസവും കൂടിചേരുമ്പോൾ ഓരോ സഭയിലും വിവാഹം ഒന്നിനൊന്ന് വ്യത്യാസപ്പെട്ടിരിക്കുന്നു.
ഏറിയ പങ്കു വിവാഹങ്ങൾക്കും മതപരമായ ചടങ്ങുകൾ ഉൾപ്പെട്ടിരിക്കുന്നു.
വിവാഹമെന്നത് വധുവരന്മാരെ ദൈവം യോജിപ്പിച്ച് ഭാര്യഭർത്താക്കന്മാരാക്കുന്ന വിശുദ്ധ ചടങ്ങായി ക്രൈസ്തവ സഭകൾ കരുതുന്നു.
ക്രിസ്തീയ വിവാഹ ചടങ്ങുകൾ ആരാധനാലയങ്ങളിൽ പുരോഹിതന്റെ ആശീർവാദത്തോടെയാണ് പൂർത്തികരിക്കുന്നത്.
വിവാഹമെന്നത് വൈദികവൃത്തിപോലെ പവിത്രമാണെന്നും ക്രിസ്തുവിന് ലോകത്തിലും സഭയിലും നിർവഹിക്കാനുള്ള ദൗത്യം സ്ത്രീയും പുരുഷനും വിവാഹ ഉടമ്പടിയിലൂടെ ഏറ്റെടുക്കുകയും തങ്ങളിലൂടെ പൂർത്തീകരിക്കാൻ ശ്രമിക്കുകയും ചെയ്യുന്നു എന്നതാണ് ക്രൈസ്തവ സഭകളുടെ കാഴ്ചപ്പാട്.
മിക്ക എപ്പിസ്കോപ്പൽ സഭകളും വിവാഹത്തെ കൂദാശകളിലൊന്നായി ഉൾപ്പെടുത്തിയിരിക്കുന്നു.
കത്തോലിക്കാ സഭയിൽ വിവാഹത്തിന് മുന്നോടിയായി മനഃസമ്മതം എന്ന ഒരു ചടങ്ങു കൂടിയുണ്ട്.
ഇന്ന്‌ വിവാഹപൂർവ കൗൺസിലിംഗ് പല സഭകളിലും നിര്ബന്ധമാണ്.
മറ്റു പല സമുദായങ്ങളും ഈ രീതി അനുകരിച്ചു തുടങ്ങിയിട്ടുണ്ട്.
ചിലയിടങ്ങളിൽ‌ പോസ്റ്റ്‌ മാര്യേജ് കൗൺസിലിംങും ലഭ്യമാക്കി തുടങ്ങിയിട്ടുണ്ട്.
പുരോഹിതന്മാർ, മാനസിക ആരോഗ്യ വിദഗ്ദർ, ഡോക്ടർമാർ തുടങ്ങിയ നയിക്കുന്ന ക്ലാസുകൾ ഇതിന്റെ ഭാഗമാണ്.
വധുവിന്റെയും വരന്റെയും പൂർണ്ണ സമ്മതം ഇതിലൂടെ ഉറപ്പ് വരുത്തുന്നു.
താലി , മന്ത്രകോടി , മോതിരം എന്നിവ കേരളത്തിലെ ക്രിസ്തീയ വിവാഹങ്ങളിൽ കണ്ടുവരുന്നു.
വിവാഹശേഷം വധുവരന്മാരും സാക്ഷികളും പള്ളിയുടെ രേഖകളിൽ ഒപ്പ് വെയ്ക്കുന്നതോടെ പള്ളിയുടെ നിയന്ത്രണത്തിലുള്ള ചടങ്ങുകൾ അവസാനിക്കുന്നു.
വിവാഹവുമായി ബദ്ധപ്പെട്ട സൽക്കാരങ്ങളിലും അതിന് മുൻപും പ്രാദേശികമായ വിവിധ ചടങ്ങുകളുണ്ട്.
മധുരം കൊടുക്കുക, പൂമാല അണിയിക്കുക, നിലവിളക്ക് കൊളുത്തുക, കളഭം തൊടുക, അമ്മ വധുവരന്മാരുടെ നെറ്റിയിൽ കുരിശ് വരച്ച് മാലയിട്ട് വീട്ടിലേക്ക് കയറ്റുക, വൈനും കേക്കും നൽകുക തുടങ്ങിയവ.
സുറിയാനി പാരമ്പര്യത്തിലുള്ള സഭകളിൽ സിറോ മലബാർ സഭയിലെ കിരീടം വാഴ്വ് ശുശ്രൂഷ
കേരളത്തിൽ പൗരസ്ത്യ സുറിയാനി പാരമ്പര്യത്തിലുള്ള സിറോ മലബാർ , കൽദായ എന്നീ സഭകളിലും പാശ്ചാത്യ സുറിയാനി പാരമ്പര്യത്തിലുള്ള സിറോ മലങ്കര , യാക്കോബായ , ഓർത്തഡോക്സ് , മാർത്തോമ്മാ , തൊഴിയൂർ എന്നീ സഭകളിലും വിവാഹം ഏഴു കൂദാശകളിൽ ഒന്നായാണ് കണക്കാക്കപ്പെടുന്നത്.
വിവാഹത്തിന്റെ പ്രധാന കാർമ്മികൻ കശ്ശീശാ , എപ്പിസ്കോപ്പാ മുതലായ പുരോഹിതസ്ഥാനീയരായിരിക്കും.
പള്ളികളിൽ മദ്ബഹായുടെ മുൻപിൽ നിന്നുകൊണ്ടാണ് വിവാഹം നടത്തുന്നത്.
വിവാഹ കൂദാശ രണ്ട് ഭാഗങ്ങളായാണ് ഈ സഭകളിൽ നടത്തുന്നത്; മോതിരംവാഴ്‌വ് കിരീടംവാഴ്‌വ് മോതിരംവാഴ്‌വ്
വിവാഹനിശ്ചയത്തിന്റെ അടയാളമായി പുരോഹിതസ്ഥാനീയൻ ത്രിത്വനാമത്തിൽ 2 മോതിരങ്ങളെ വാഴ്ത്തി അത് വരന്റെയും, വധുവിന്റെയും അണിവിരലിൽ അണിയിക്കുന്ന ചടങ്ങാണിത്.
വിവിധ പ്രത്യേക പ്രാർത്ഥനകളും, ഗീതങ്ങളും ഈ ചടങ്ങിൽ ആലപിക്കുന്നു.
കിരീടംവാഴ്‌വ്
വിവാഹ കൂദാശയുടെ ഏറ്റവും പ്രധാന ഭാഗമാണിത്.
കിരീടംവാ‌ഴ്‌വിന്റെ ശുശ്രൂഷാമദ്ധ്യേ പൗലോസ് ശ്ലീഹായുടെ ലേഖനവും, വി. ഏവൻഗേലിയോനും വായിക്കപ്പെടുന്നു.
ഈ ഭാഗത്തിന്റെ അവസാനമായി കുരിശോടുകൂടിയ ആശീർവദിച്ച സ്വർണമാല വരന്റെയും, വധുവിന്റെയും ശിരസ്സിൽ മൂന്ന് പ്രാവശ്യം വീതം കിരീടത്തിന്റെ ആകൃതിയിൽ ആഘോഷിച്ച് സ്ഥാപനഗീതം ചൊല്ലുന്നു.
വധൂവരന്മാരെ കുടുംബത്തിന്റെ രാജാവും, രാജ്ഞിയുമായി അവരോധിക്കുന്നുവെന്ന സൂചനയിലാണ് ഈ ചടങ്ങ് രൂപപ്പെട്ടത് .
പാശ്ചാത്യ സുറിയാനി സ്ഥാപനഗീതം
“ക്ലിലോ ബീദേ ദ് മോറാൻ മെൻ ശ്മായോ സോആ വ്നോഹേസ് ല്ഹസ്നോ യോഏ ക്ലീലോ ദ്കൊഹ്‌-നോ സോഏമ് ബ്റീശേ”
വിവാഹത്തിന്റെ അവസാനമായി വരൻ വധുവിന്റെ കഴുത്തിൽ മിന്നുകെട്ടുകയും , തലയിൽ മന്ത്രകോടി ഇടുകയും ചെയ്യുന്നു.
പെന്തക്കോസ്ത് സഭകളിൽ
മുഖ്യധാരാ പെന്തക്കോസ്ത് സഭകളിലെ വിവാഹങ്ങൾക്ക് അംഗീകരിക്കപ്പെട്ടതും എഴുതപ്പെട്ടതുമായ ഒരു ക്രമം പൊതുവെ ഇല്ലങ്കിലും അലിഖിതമായ ഒരു ശൈലി അവർ പിന്തുടരുന്നുണ്ട്.
അടുത്തകാലത്തായി എല്ലാ ശുശ്രൂഷകളുടെയും ഓർഡർ എഴുതിയ പുസ്തകങ്ങൾ ശുശ്രൂഷ സഹായി, pastors handbook, തുടങ്ങിയ പേരിൽ ലഭിക്കുന്നുണ്ട്.
പെന്തക്കോസ്ത് ആരാധനാലയങ്ങളിലും, ഓഡിറ്റോറിയങ്ങളിലുമെല്ലാം ഇവർ വിവാഹം നടത്താറുണ്ട്.
വിവിധ പ്രാർത്ഥനകൾ, വിവാഹത്തിന്റെ പ്രാധാന്യം വിവരിക്കുന്ന പ്രസംഗങ്ങൾ, വേദപുസ്തകപരമായി കുടുംബങ്ങൾ അനുഷ്ഠിക്കേണ്ട ഉപദേശങ്ങൾ,വിവാഹത്തിനായി മാത്രം ആലപിക്കുന്ന പാട്ടുകൾ തുടങ്ങിയവയെല്ലാം ക്രമമായി ചേർത്ത ശൈലി ആണ് പെന്തക്കോസ്ത് സഭകളിലെ വിവാഹങ്ങളിൽ കാണാറുള്ളത്.
പാസ്റ്ററൽ ഓഡിനേഷൻ  ഉള്ള സീനിയർ പാസ്റ്ററാണ് വിവാഹത്തിന്റെ മുഖ്യകാർമ്മികത്വം വഹിക്കുന്നത്.
ഹസ്തദാനം നൽകി ദൈവനാമത്തിൽ, വിവാഹം ആശിർവദിക്കുന്ന പാസ്റ്റർ പറഞ്ഞു കൊടുക്കുന്ന പ്രതിജ്ഞവാചകങ്ങൾ ഏറ്റുപറഞ്ഞു വധുവരന്മാർ തമ്മിൽ ചെയുന്ന ഉടമ്പടിയാണ് വിവാഹത്തിന്റെ മുഖ്യ ഭാഗം, തുടർന്ന് സഭയുടെ വിവാഹ രജിസ്റ്ററിൽ അവരും സാക്ഷികളും കാര്മീകനും ഒപ്പുവെച്ചാണ് വിവാഹം നടത്തപെടുന്നത് .
മിന്നുകെട്ടൽ, മോതിരമിടൽ ആദിയായ ആചാരങ്ങളെന്നും മുഖ്യധാരാ പെന്തക്കോസ്ത് സഭകളിൽ കണ്ടുവരുന്നില്ല.
മറ്റ് സഭകളിൽ ലത്തീൻ കത്തോലിക്കാ ക്നാനായ സി.എസ്.ഐ ബാപ്റ്റിസ്റ്റ് ലൂഥറൻ ചിത്രശാല മന്ത്രകോടി ആശിർവദിക്കുന്നു മോതിരം അണിയിക്കുന്നു മിന്ന് കെട്ടുന്നു കൈകൾ ചേർത്ത് ആശീർവദിക്കുന്നു നിലവിളക്ക് കൊളുത്തുന്നു വിവാഹ റജിസ്റ്ററിൽ ഒപ്പ് വെയ്ക്കുന്നു വിവാഹ സത്ക്കാരത്തിന്റെ ഭാഗമായുള്ള മണ്ഡപം താലിമാല ആശീർവദിക്കുന്നു അവലംബം
ക്രിസ്തുഘാതകരായ ജൂതമതം ഇംഗ്ലീഷ് വിലാസം https://ml.wikipedia.org/wiki/Jewish_deicide ജൂതവിരോധത്തെപ്പറ്റിയുള്ള ലേഖനപരമ്പരകളുടെ ഭാഗം ജൂതവിരോധം ജൂതചരിത്രത്തിന്റെ ഭാഗം ചരിത്രം നൾവഴി അവലംബം Manifestations Academic Arab Christian Economic Gaza War Islamic Holocaust denial Nation of Islam Nazi New Racial Religious Secondary Soviet Stalinist Worldwide Antisemitic canards Blood libel Deicide Dreyfus affair Host desecration Judeo-Bolshevism Jewish lobby Judeo-Masonism Kosher tax Rootless cosmopolitan Stab-in-the-back myth Well poisoning Z.O.G. conspiracy Antisemitic publications On the Jews and Their Lies La France juive Protocols of the Elders of Zion The International Jew Mein Kampf Zweites Buch The Secret Relationship Between Blacks and Jews The Turner Diaries Hunter (William Luther Pierce) Antisemitism on the Web Jew Watch Stormfront Persecution Boycotts Expulsions Ghettos in Europe Jewish hat Judensau Jewish quota Pogroms Segregation Spanish Inquisition The Holocaust Yellow badge Opposition UN Watch Anti-Defamation League Community Security Trust Fundamental Rights Agency (FRA) Philo-Semitism Stephen Roth Institute Wiener Library Southern Poverty Law Center (SPLC) Simon Wiesenthal Center (SWC) Union of Councils for Soviet Jews (UCSJ) Swedish Committee Against Antisemitism (SCAA) Yad Vashem Zionism Category ക സ തി
ക്രിസ്തുവിന്റെ കുരിശുമരണത്തിന് ജൂതസമൂഹം മുഴുവൻ ഉത്തരവാദികളാണെന്ന് ചില ക്രിസ്തുമതക്കാർ വളരെയേറെക്കാലം വിശ്വസിച്ചിരുന്നു.
ഇങ്ങനെ ജൂതമതത്തെ മുഴുവൻ തന്നെ ക്രിസ്തുഘാതകരായി കരുതിപ്പോന്നതിനെ ക്രിസ്തുഘാതകരായ ജൂതമതം (Jewish deicide) എന്ന് വിവക്ഷിക്കുന്നു.
ചരിത്രത്തിലെങ്ങും ജൂതരെ ഇകഴ്ത്താനും പീഡിപ്പിക്കാനും താഴ്‌ത്തിക്കെട്ടാനും കൂട്ടക്കൊല നടത്താനുമെല്ലാം ഇക്കാര്യം ക്രിസ്ത്യാനികൾ ഉപയോഗിച്ചു.
ജനക്കൂട്ടം ഒരുമിച്ച് ജൂതർക്കെതിരെ അക്രമം നടത്താനും വളരെ ഫലപ്രദമായി ഇക്കാര്യം ഉപയോഗിച്ചിരുന്നു.
കുരിശുയുദ്ധങ്ങളിലും സ്പെയിനിലെ മതവിചാരണകളിലും ഹോളോകോസ്റ്റിലും ജൂതരെ കൂട്ടക്കൊല ചെയ്യാനും അവർ ക്രിസ്തുഘാതകർ ആണെന്ന കാര്യം ജനക്കൂട്ടത്തെ മുഴുവനും അവർക്കെതിരെ തിരിക്കാനുള്ള ഉപായമായിരുന്നു.
കത്തോലിക്ക സഭയുടെ 1962 മുതൽ 1965 വരെ പോപ്പ് പോൾ ആറാമന്റെ കീഴിൽ നടന്ന രണ്ടാം വത്തിക്കാൻ കൗൺസിലിന്റെ നോസ്ട്ര എയ്‌റ്റേറ്റിൽ ക്രിസ്തുവിന്റെ കുരിശുമരണത്തിന് ജൂതസമൂഹത്തിനുമുഴുവൻ പാപഭാരം ഉണ്ടെന്നുള്ള വിശ്വാസത്തെ തള്ളിക്കളഞ്ഞു.
ഈ വിശ്വാസത്തിനു കാരണമായ പുതിയ നിയമത്തിലെ മത്തായിയുടെ സുവിശേഷം 27 -ആം അധ്യായത്തിലെ 24-25 വാചകങ്ങളെ പ്രത്യേകമായി എടുത്തുപറയാതെ ഒരു വിവേചനവുമില്ലാതെ അന്നു ജീവിച്ചിരുന്നതോ, അല്ലെങ്കിൽ ഇന്നുള്ളതോ ആയ മുഴുവൻ ജൂതന്മാർക്കു നേരെയോ ആ കുറ്റാരോപണം നടത്താൻ സാധ്യമല്ലെന്ന് പോപ്പ് പ്രസ്താവിച്ചു.
ക്രിസ്തുഘാതകരാണെന്നുള്ള ആരോപണത്തിന്റെ അവലംബം
മത്തായിയുടെ സുവിശേഷം 27 -ആം അധ്യായത്തിലെ വാചകം 24 ഉം 25 ഉം.
24 - താൻ എങ്ങും എത്തില്ലെന്നു മനസ്സിലാവുകയും ജനങ്ങളുടെ ആരവം അടുത്തുവരുന്നുണ്ടെന്നത് കേൾക്കുകയും ചെയ്ത് പീലാത്തോസ് ജനക്കൂട്ടത്തിന്റെ മുന്നിൽ വച്ച് വെള്ളമെടുത്ത് തന്റെ കൈകൾ കഴുകി, "ഈ മനുഷ്യന്റെ രക്തത്തിൽ എനിക്കു പങ്കില്ല," അയാൾ പറഞ്ഞു, "ഇത് നിങ്ങളുടെ ഉത്തരവാദിത്തമാണ്" 25 - അപ്പോൾ ജനങ്ങളെല്ലാം പ്രതിവചിച്ചു.
"അയാളുടെ രക്തം ഞങ്ങളുടെയും ഞങ്ങളുടെ മക്കളുടെയും കയ്യിൽ പുരണ്ടിരിക്കുന്നു!
ഇതിനെയാണ് രക്തശാപം എന്ന വാക്കുകൊണ്ടു വിവക്ഷിക്കുന്നതും.
ജെറേമി കോഹൻ ഇങ്ങനെ പറയുന്നു:
സുവിശേഷങ്ങൾ വരുന്നതിനു മുന്നേതന്നെ പൗലോസ് പ്രവാചകനോ, അല്ലെങ്കിൽ അദ്ദേഹത്തിന്റെ ശിഷ്യന്മാരോ ജൂതന്മാരെ ക്രിസ്തുവിന്റെ കൊലപാതകികളായി ചിത്രീകരിച്ചിരുന്നു.
പുതിയനിയമം ഇക്കാര്യം ഊട്ടിയുറപ്പിച്ചു.
തങ്ങൾ തന്നെ ജൂതന്മാരായതിനാൽ പൗലോസോ തന്റെ ശിഷ്യരോ എല്ലാ ജൂതന്മാരെയും കുറ്റപ്പെടുത്തിയിരുന്നില്ല.
എന്നാൽ വലിയ താമസമില്ലാതെ ആ ആരോപണവും ഉറപ്പിക്കപ്പെട്ടു.
ആയിരക്കണക്കിനു വർഷങ്ങളോളം ഒരു സമൂഹത്തെയും മതത്തിന്റെയും വിശ്വാസികളെയും നികൃഷ്ടരായി കരുതാനും പീഡിപ്പിക്കാനും മാനുഷികമായ പരിഗണനകളില്ലാതെ പീഡിപ്പിക്കാനും ഈ വാചകങ്ങൾ പലരും ഉപയോഗിച്ചു പോന്നു.
ഈ വാദം തള്ളിക്കളഞ്ഞത്
ഒരു ഫ്രഞ്ച് ജൂതനും ചരിത്രകാരനും ഹോളോകോസ്റ്റിൽ നിന്നും രക്ഷപ്പെട്ടവനുമായ ജൂൾസ് ഐസക് രണ്ടാം ലോകമഹായുദ്ധത്തിനു ശേഷം കത്തോലിക്ക സഭയുടെ ജൂതവിരുദ്ധനിലപാടുകൾ തിരുത്തിക്കുറിപ്പിക്കുന്നതിൽ നിർണ്ണായകമായ പങ്കു വഹിച്ചു.
1960 -ൽ പോപ്പ് ജോൺ പോൾ 23 -മനുമായി ഒരു സ്വകാര്യ കൂടിക്കാഴ്ച നടത്തിയതിനുശേഷമാണ് ഈ വിശ്വാസത്തെ തള്ളിക്കളയാനുള്ള പ്രസ്താവന ഇറക്കാനുള്ള കാര്യങ്ങൾ നീങ്ങിയത്.
അങ്ങനെ രണ്ടാം വത്തിക്കാൻ കൗൺസലിൽ മറ്റുപലതിന്റെയും കൂടെ ക്രിസ്തുവിന്റെ കുരിശുമരണത്തിൽ ജൂതന്മാർക്ക് എല്ലാവർക്കും കൂട്ടായ കുറ്റബോധം ഉണ്ടെന്ന, വേണമെന്ന വിശ്വാസത്തെ തള്ളിക്കളഞ്ഞു.
പണ്ടെന്നോ ചിലപ്പോൾ ചില ജൂത അധികാരികൾ ക്രിസ്തുവിന്റെ മരണത്തിനായി പരിശ്രമിച്ചെങ്കിലും അതിന്റെ കുറ്റം അന്നത്തെയോ ഇന്നത്തെയോ മുഴുവൻ ജൂതമതസ്ഥരിലും ആരോപിക്കുന്നത് തെറ്റാണെന്ന് അദ്ദേഹം പ്രസ്താവനയിറക്കി.
മത്തായിയുടെ സുവിശേഷം 27 -ആം അധ്യായത്തിലെ 24-25 വാചകങ്ങളെ പ്രത്യേകമായി എടുത്തുപറഞ്ഞില്ലെങ്കിലും യോഹന്നാന്റെ സുവിശേഷം 19 -ആം അധ്യായം 6 ആം വാക്യത്തെ മാത്രമേ പരാമർശിച്ചുള്ളൂ.
(പുരോഹിതരും ഉദ്യോഗസ്ഥരും അവനെ കണ്ടപ്പോൾ, അവനെ ക്രൂശിക്കൂ, അവനെ ക്രൂശിക്കൂ എന്ന് അലറിവിളിച്ചപ്പോൾ, അവനെ കൊണ്ടുപോയി ക്രൂശിച്ചോളൂ, ഞാൻ അവനിൽ കുറ്റമൊന്നും കാണുന്നില്ല)
1998 നവംബർ 16 -ന് അമേരിക്കയിലെ ഒരു സഭയും പുതിയനിയമത്തിലെ കാര്യങ്ങൾ ഇന്നത്തെ ജൂതന്മാരെ പീഡിപ്പിക്കാനായി ഉപയോഗിക്കരുതെന്നും ക്രിസ്തുവിന്റെ മരണത്തിന്റെ കുറ്റക്കാരായി ജൂതമതത്തെയോ ജൂതരെയോ കാണരെതെന്നും പ്രസ്താവിച്ചു.
2011 -ലെ തന്റെ പുസ്തകത്തിൽ മത്തായിയുടെ സുവിശേഷത്തിൽ കാണുന്ന വാക്കായ ochlos എന്നതിനെ ജനക്കൂട്ടം എന്ന അർത്ഥത്തിലല്ലാതെ ജൂതജനത എന്നു കാണരുതെന്ന് പോപ് ബെനഡിക്റ്റ് 16 -ആമൻ പറയുന്നുണ്ട്.
ഇവയും കാണുക ജൂതവിരോധം, പുതിയ നിയമത്തിൽ Decretum de Iudaeis Sigmund Freud's Moses and Monotheism Nostra aetate ജൂതവിരോധം അവലംബം പുറത്തേക്കുള്ള കണ്ണികൾ Jewish deicide എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ക്രിസ്താ സ്പാസിറ്റേല്യാ പള്ളി ഇംഗ്ലീഷ് വിലാസം https://ml.wikipedia.org/wiki/Cathedral_of_Christ_the_Saviour ക്രിസ്താ സ്പാസിറ്റേല്യാ പള്ളി
റഷ്യയിൽ , തലസ്ഥാനനഗരി മോസ്കോയിലുള്ള ഒരു ക്രിസ്തീയദേവാലയമാണ് ക്രിസ്താ സ്പാസിറ്റേല്യാ ഭദ്രാസനപ്പള്ളി (Khrista Spasitelya) അഥവാ രക്ഷകനായ ക്രിസ്തുവിന്റെ ഭദ്രാസനപ്പള്ളി.
മോസ്ക്വാ നദിയുടെ വടക്കൻ കരയിൽ ക്രെംലിൻ കൊട്ടാരത്തിൽ നിന്ന് ഏറെ ദൂരെയല്ലാതെയാണ് അതിന്റെ സ്ഥാനം.
ലോകത്തിലെ ഏറ്റവും ഉയരമുള്ള ഒർത്തഡോക്സ് ക്രിസ്തീയ ദേവാലയമാണത്.
നെപ്പോളിയന്റെ ആക്രമണത്തിൽ നിന്നുള്ള റഷ്യയുടെ മോചനത്തിന്റെ സ്മാരകമായി  പത്തൊൻപതാം നൂറ്റാണ്ടിൽ പണിചെയ്ത മുൻദേവാലയം, സോവിയറ്റു ഭരണത്തിൽ കീഴിൽ സ്ഫോടകവസ്തുക്കൾ ഉപയോഗിച്ചു തകർത്തിരുന്നു.
സോഷ്യലിസത്തെ ഘോഷിക്കുന്ന "സോവിയറ്റുകളുടെ കൊട്ടാരം" എന്ന സ്മാരകം ദേവാലയത്തിന്റെ സ്ഥാനത്ത് നിർമ്മിക്കാനും താഴികക്കുടത്തിലെ 20 ടൺ സ്വർണ്ണം ഖജനാവിൽ മുതൽക്കുട്ടാനും വേണ്ടിയായിരുന്നു ഈ നശീകരണം നടത്തിയത്.
പള്ളി നിലംപരിശാക്കിയെങ്കിലും അതിന്റെ സ്ഥാനത്ത് സോവിയറ്റുകളുടെ കൊട്ടാരം പണിയാനുള്ള പദ്ധതി നടപ്പായില്ല. 'കൊട്ടാരത്തിന്റെ' അടിത്തറക്കായി മണ്ണു മാന്തിയ കുഴി, പ്രദേശവാസികൾ നീന്തൽക്കുളമായി ഉപയോഗിക്കാൻ തുടങ്ങിയിരുന്നു.
സോവിയറ്റ് യൂണിയന്റെ തകർച്ചക്കു ശേഷം 1990-കളിൽ മോസ്കോയുടെ നഗരപിതാവായിരുന്ന യൂറി ലുഖോവ്, കുഴി നികത്താനും ദേവാലയം പുനർനിർമ്മിക്കാനും മുൻകൈയ്യെടുത്തു.
അങ്ങനെ നിർമ്മിക്കപ്പെട്ട ദേവാലയമാണ് ഇപ്പോഴുള്ളത്.
കമ്മ്യൂണിസ്റ്റു വിപ്ലവത്തിനു ശേഷം ക്രിസ്തീയാചാരപ്രകാരമുള്ള ദേഹസംസ്കാരം ലഭിച്ച ആദ്യത്തെ റഷ്യൻ ഭരണാധികാരിയായി യെൽറ്റ്സിനെ 2007-ൽ സംസ്കരിച്ചത് ഇവിടെയാണ്.
അവലംബം ↑ ഡയർമെയ്ഡ് മക്കല്ലക്ക്, "ക്രിസ്റ്റ്യാനിറ്റി: ഫസ്റ്റ് ത്രീ തൗസന്റ് ഇയേഴ്സ്" (പുറം 1003) പുറത്തേക്കുള്ള കണ്ണികൾ എവ്ജീനാ ക്രിറിച്ചെങ്കോ,MOSCOW’S CATHEDRAL OF CHRIST THE SAVIOR Archived 2014-05-02 at the Wayback Machine .
1931 ഡിസംബർ 5-ന് ഡൈനാമൈറ്റ് ആക്രമണത്തിൽ തകരുന്ന പഴയ പള്ളി
ക്രിസ്തീയ കമ്മ്യൂണിസം ഇംഗ്ലീഷ് വിലാസം https://ml.wikipedia.org/wiki/Christian_communism ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ക്രിസ്തീയ കമ്മ്യൂണിസം എന്നത് ക്രിസ്തുമത്ത്തിൽ അധിഷ്ഠിതമായ ഒരു സോഷ്യലിസ്റ്റ്ചിന്താഗതിയാണ്‌.
ഇത് വേദപുസ്തകപർമായും രാഷ്ടീയപരവുമായ കാഴ്ച്ചപ്പാടിലൂടെയുള്ള ക്രിസ്തുവിന്റെ സാമൂഹ്യസമത്വത്തേപറ്റിയുള്ള പഠിപ്പിക്കലുകളാണ്‌.
ക്രിസ്തീയസഭാപുനരുദ്ധാരണവാദം ഇംഗ്ലീഷ് വിലാസം https://ml.wikipedia.org/wiki/Restorationism_(Christian_primitivism) Part of a series on the History of Christian theology Background Theology · Early Christianity · Timeline · History of Christianity · Ecclesiastical polity · Trinitarianism · Nontrinitarianism · Restorationism · Christology · Mariology · Biblical canon · Deuterocanonical books Ecumenical Creeds Apostles' · Nicene Chalcedonian · Athanasian Patristics and Councils Church Fathers · Augustine Nicaea · Ephesus · Chalcedon Post-Nicene development Heresy · Monophysitism · Monothelitism · Iconoclasm · Gregory I · Alcuin · Photios · East–West Schism · Scholasticism · Aquinas · Anselm · Palamas Reformation Reformation · Luther · Melanchthon · Indulgences · Justification · Five solae · 95 Theses · Book of Concord · Predestination · Calvinism · Arminianism · English Reformation · Counter-Reformation · Trent Since the Reformation Pietism · John Wesley · Great Awakenings · Holiness movement · Restoration Movement · Existentialism · Liberalism · Modernism in the Catholic Church · Postmodernism · Vatican II · Radical orthodoxy · Hermeneutics · Liberation theology · Christian anarchism Christianity portal ക സ തി
യേശുക്രിസ്തു സ്ഥാപിച്ച ആദിമ ക്രിസ്തീയസഭ വിശ്വാസത്യാഗം ഭവിച്ചു എന്നും എന്നാൽ ആ സത്യക്രിസ്തീയസഭ അവസാനകാലഘട്ടത്തിൽ ബൈബിളിൽ പ്രവചിക്കപെട്ടതുപേലെ തിരിച്ചുവരും എന്ന വിശ്വാസത്തിലധിഷ്ഠിതമായ തത്ത്വവാദമാണ്‌ ക്രിസ്തീയസഭാപുനരുദ്ധാരണവാദം .
ബൈബിളിലെ പുതിയനിയമത്തിൽ വിവരിക്കപെട്ടിരിക്കുന്ന ആദിമക്രിസ്ത്യാനികളുടെ പ്രവർത്തനങ്ങളെ മാതൃകയാക്കി സത്യക്രിസ്ത്യാനിത്വം പുനർസ്ഥാപിക്കാനുള്ള ശ്രമമായി ഇതിനെ കാണാവുന്നതാണ്.
ഇവർ പരിവർത്തകചിന്താഗതിക്കാർ എന്നും അറിയപ്പെടുന്നു.
( ഇംഗ്ലീഷ് :Restorationism or Christian primitivism) ചരിത്രം
15-അം നൂറ്റാണ്ടിലാണ് ക്രിസ്തീയസഭാപുനരുദ്ധാരണവാദം ഉടലെടുത്തത്.
റോമൻ കത്തോലിക്ക സഭയുടെ അധികാരത്തെയും,ബൈബിൾ വിരുദ്ധ പാരമ്പര്യങ്ങളിലും,ബൈബിൾ വിരുദ്ധ ആചാരങ്ങളിലും സംശയം ഉളവാക്കി പ്രഘോഷണം നടത്തിയ ഹുൾദ്രിച്ച് സ്വിഗ്ളിയെ പോലുള്ള വ്യക്തികളാണ് ഇതിനു തുടക്കം കുറിച്ചത്.
ഈ വാദമാണ്‌ കാലാകാലങ്ങളിൽ പുതിയ ക്രിസ്തീയസഭാവിഭാഗങ്ങൾ രൂപീകരിക്കുമ്പോൾ പലപ്പോഴും സമർത്ഥിക്കുന്ന പ്രധാന നീതീകരണം.
ഈ വാദം വച്ചുപുലർത്തുന്ന പല ക്രിസ്തീയ സഭാവിഭാഗക്കാരും പലവിധത്തിലാണ് ഇതിന്റെ പിന്നിലുള്ള ദൈവശാസ്ത്രം വിശദികരിക്കുന്നതെങ്കിലും പെതുവെ യേശുസ്ഥാപിച്ച ആദിമ സത്യക്രിസ്ത്യാനിത്വം പ്രവചിക്കപെട്ടതു പോലെ വിശ്വസത്യാഗം സംഭവിച്ചുവെന്നും,എന്നാൽ അന്ത്യകാലത്ത് യേശുക്രിസ്തു മടങ്ങിവരുമ്പോൾ ആദിമ ക്രിസ്തീയമതത്തിലെ പോലെ ഒരു സത്യക്രിസ്തീയ മതം ഉടലെടുക്കും എന്ന വിശ്വാസത്തിൽ അധിഷ്ഠിതമാണ്‌ ഈ വാദത്തിനുപിന്നിലെ ദൈവശാസ്ത്രവിശദീകരണം.
മത്തായി 24:24-30 , മത്തായി 24:36-43 എന്നീ തിരുവെഴുത്തുകളിൽ യേശു പറഞ്ഞ കളയുടെയും ഗോതമ്പിന്റെയും ഉപമയെയാണ് യഹോവയുടെ സാക്ഷികൾ ക്രിസ്തീയസഭാപുനരുദ്ധാരണനവാദത്തിനു പ്രധാനമായും പഠിപ്പിക്കുന്നത്.
അവിടെ യേശു വിതച്ചു എന്ന് പറയുന്ന ഗോതമ്പ് സത്യക്രിസ്ത്യാനിത്വമാണെന്നും, കള സാത്താൻ വിതച്ച വ്യാജക്രിസ്ത്യാനിത്വം ആണെന്നും ഇവർ പഠിപ്പിക്കുന്നു.
"മനുഷ്യൻ ഉറങ്ങുമ്പോൾ" സാത്താൻ കള വിതച്ചു എന്നതിനെ  ആപ്പോസ്തലന്മാരുടെ മരണാനന്തരം സത്യക്രിസ്ത്യാനിത്വത്തിനിടയിൽ സാത്താൻ വിതച്ച വ്യാജപഠിപ്പിക്കലുകൾ ആണെന്നിവർ വ്യാഖ്യാനിക്കുന്നു.
കൂടാതെ "രണ്ടുംകൂടെ കൊയ്ത്തോളം(ലോകാവസാനത്തോളം) വളരട്ടെ" എന്നതിനെ സത്യക്രിസ്ത്യാനികളും വ്യാജക്രിസ്ത്യാനികളും അന്ത്യകാലം വരെ തുടരാൻ ദൈവം അനുവദിച്ചു എന്ന് അർത്ഥമാക്കുന്നുവെന്ന് ഇവർ പഠിപ്പിക്കുന്നു.
എന്നാൽ അന്ത്യകാലത്ത് യഹോവയെ ആരാധിക്കുന്ന സത്യക്രിസ്ത്യാനികൾ സകലജാതികളിൽ നിന്ന് വരുമെന്നും അത് യഹോവയുടെ സാക്ഷികളാണെന്നും മിഖാ 4:1-4 അടിസ്ഥാനമാക്കി ഇവർ പഠിപ്പിക്കുന്നു.
"അവർ ഇനി യുദ്ധം അഭ്യസിക്കുകയുമില്ല" എന്ന് അവിടെ മിഖാ പ്രവചനത്തിൽ പറഞ്ഞിരിക്കുന്നതിനാൽ യഹോവയുടെ സാക്ഷികൾ സൈനികസേവനം നടത്തുന്നില്ല.
കൂടാതെ "കളകൾ കെട്ടുകളായി കെട്ടി തീയിലിട്ടു ചുട്ടുകളയും" എന്നതിനെ ഉടനെ തന്നെ ദൈവരാജ്യത്തിലൂടെ വ്യാജമതങ്ങളെല്ലാം നശിപ്പിക്കപെടുമെന്ന് ഇവർ പഠിപ്പിക്കുന്നു.
കളകളുടെയും ഗോതമ്പിന്റെയും വേർതിരിക്കൽ വേലയാണ് തങ്ങൾ ചെയ്യുന്നതെന്ന് അവർ പഠിപ്പിക്കുന്നു.
കൂടാതെ "നോഹയുടെ നാൾ പോലെതന്നെ മനുഷപുത്രന്റെ വരവും ആകും" എന്നും,  "ജീവനിലേക്ക് പോകുന്ന വാതിൽ ഇടുക്കമുള്ളത്, അത് കണ്ടെത്തുന്നവർ ചുരുക്കമത്രേ" എന്നും യേശു പറഞ്ഞതിനാൽ ഇവരെ ലോകം കളിയാക്കുമെന്നും, ചുരുക്കം ചില ആളുകളെ ഇതു മനസ്സിലാക്കുകയുള്ളുവെന്നും ഇവർ പഠിപ്പിക്കുന്നു.
കൂടാതെ നോഹയെ പോലെ ഒരു സാക്ഷ്യത്തിനായി പ്രസംഗിക്കേണ്ടതാവശ്യമാണെന്ന് പറഞ്ഞ് മത്തായി 24:14 അടിസ്ഥാനമാക്കി ഇവർ ലോകവ്യാപകമായി വീടുതോറും പോയി സംസാരിക്കുന്നു.
കൂടാതെ ആദിമക്രിസ്തീയ സഭയുടെ തത്ത്വങ്ങളാണ് തങ്ങൾ അനുകരിക്കുന്നതെന്ന് അവർ വിശ്വസിക്കുന്നു.
ഈ വിശ്വാസമുള്ള ശ്രദ്ധേയമായ ചില സംഘടനകൾ ചർച്ച് ഒഫ് ഗോഡ് ക്രിസ്റ്റാഡെൽഫിയൻസ് ലാറ്റർ ഡേ സെയിന്റ്സ് സെവന്ത് ഡെ അഡവെന്റ്സ് യഹോവയുടെ സാക്ഷികൾ അവലംബം ↑ Gerard Mannion and Lewis S. Mudge, The Routledge companion to the Christian church, Routledge, 2008, ISBN 0415374200 , 9780415374200, 684 pages ↑ Religious Truth Attainable?
The Watch Tower,March 15,1995 ↑ Let the peace of God" Guard your Heart The Watch Tower March 1,1991; page:18, para 16 ↑ Jehovah's Witnesses – Proclaimers of God's Kingdom. chap. 31 p. 707 "A biography of Russell, published shortly after his death, explained: “He was not the founder of a new religion, and never made such claim.
He revived the great truths taught by Jesus and the Apostles," ↑ Reasoning from the scriptures,watchtower soceity,pennysilvania ↑
ക്രിസ് ഹാനി ഇംഗ്ലീഷ് വിലാസം https://ml.wikipedia.org/wiki/Chris_Hani
ദക്ഷിണാഫ്രിക്കൻ കമ്മ്യൂണിസ്റ്റ് പാർട്ടിയുടെ നേതാവായിരുന്നു ക്രിസ് ഹാനി എന്ന മാർട്ടിൻ തെംബിസ്ലേ ഹാനി (28 ജൂൺ 1942 – 10 ഏപ്രിൽ 1993).
ആഫ്രിക്കൻ നാഷണൽ കോൺഗ്രസ്സിന്റെ സായുധവിഭാഗത്തിന്റെ തലവൻ കൂടിയായിരുന്നു ക്രിസ്.
അപ്പാർത്തീഡ് നിയമവ്യവസ്ഥക്കെതിരേ ശക്തമായ പ്രക്ഷോഭം സംഘടിപ്പിച്ചിരുന്നവരിൽ പ്രധാനിയായിരുന്നു ഹാനി.
1993 ഏപ്രിൽ 10 ന് ക്രിസ് ഹാനി വധിക്കപ്പെട്ടു.
1954 ൽ സ്കൂൾ വിദ്യാഭ്യാസ കാലത്താണ് വംശീയവിവേചനത്തിന്റെ ദുരവസ്ഥകൾ ഹാനി മനസ്സിലാക്കിതുടങ്ങിയത്.
വിദേശികളായ വെള്ളക്കാരൻ നടപ്പാക്കുന്ന നിയമങ്ങൾ സ്വദേശികൾ അനുസരിക്കേണ്ടി വരുന്ന വ്യവസ്ഥിതിയിൽ ഹാനി കുപിതനായിരുന്നു.
1956 ൽ ആഫ്രിക്കൻ നാഷണൽ കോൺഗ്രസ്സിൽ ചേർന്നു പ്രവർത്തിക്കാൻ തുടങ്ങി.
1957 ൽ ആഫ്രിക്കൻ നാഷണൽ കോൺഗ്രസ്സിന്റെ യുവജനവിഭാഗമായ യൂത്ത് ലീഗിൽ അംഗമായി.